Document ID: 32007D0483

KOMISIJAS LĒMUMS
(2007. gada 9. jūlijs),
ar ko groza Lēmumu 2006/415/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu Vācijas mājputniem
(izziņots ar dokumenta numuru K(2007) 3413)
(Dokuments attiecas uz EEZ)
(2007/483/EK)
EIROPAS KOPIENU KOMISIJA
ņemot vērā Eiropas Kopienas dibināšanas līgumu,
ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 3. punktu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 3. punktu,
tā kā:
(1)
Ar Komisijas 2006. gada 14. jūnija Lēmumu 2006/415/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu Kopienas mājputniem un Lēmuma 2006/135/EK atcelšanu (3) ir noteikti daži aizsardzības pasākumi, kas jāpiemēro, lai novērstu šīs slimības izplatīšanos, tostarp nosakot A un B apgabalus, ja radušās aizdomas vai ir apstiprināts šīs slimības uzliesmojums.
(2)
Vācija ir paziņojusi Komisijai par augsti patogēnas H5N1 putnu gripas uzliesmojumu piemājas putnu saimniecībā tās teritorijā, un saskaņā ar Lēmumu 2006/415/EK tā ir veikusi vajadzīgos pasākumus, tostarp atbilstīgi minētā lēmuma 4. pantam ir noteikusi A un B apgabalu.
(3)
Komisija sadarbībā ar Vāciju ir pārbaudījusi šos pasākumus un paudusi apmierinātību par to, ka A un B apgabala robežas, ko ir noteikusi šīs dalībvalsts kompetentā iestāde, ir pietiekamā attālumā no slimības faktiskās uzliesmojuma vietas. Tādēļ Vācijā var apstiprināt A un B apgabalu un noteikt, cik ilgi šāda reģionalizācija būs spēkā.
(4)
Tādēļ Lēmums 2006/415/EK ir attiecīgi jāgroza.
(5)
Šajā lēmumā paredzētie pasākumi ir jāpārskata nākamajā Pārtikas aprites un dzīvnieku veselības pastāvīgās komitejas nākamajā sanāksmē,
IR PIEŅĒMUSI ŠO LĒMUMU.
1. pants
Lēmuma 2006/415/EK pielikumu groza saskaņā ar tekstu šā lēmuma pielikumā.
2. pants
Šis lēmums ir adresēts dalībvalstīm.
Briselē, 2007. gada 9. jūlijā

Labels: 3
0
18
6